Φρειδερίκος Α΄ της Σουαβίας

Ο Φρειδερίκος Α΄ της Σουαβίας (Friedrich I., 1050 – πριν τις 21 Ιουλίου 1105) ιδρυτής του  Οίκου των Χοενστάουφεν ήταν ο πρώτος Δούκας της Σουαβίας (1079 – 1105). Ο Φρειδερίκος Α΄ ήταν γιος του Φρειδερίκου του Μπύρεν (1020 - 1053) και της Χιλντεγκαρντ του Έγκισχαϊμ (πέθανε το 1095) μιας ανεψιάς του πάπα Λέων Θ΄, ίδρυσε το "αβαείο του Σάντα Φέιθ" στην Σελεστά στην Αλσατία. Όταν ο Φρειδερίκος Α΄ διαδέχθηκε τον πατέρα του ίδρυσε το "κάστρο των Χοενστάουφεν" στην Σουηβική Οροσειρά του Ιούρα που έγινε η έδρα της δυναστείας. Ο Φρειδερίκος ίδρυσε επίσης ένα Βενεδικτιανό αβαείο γύρω από το "κάστρο του Λόρς" (1100). Με την μητέρα του κυβέρνησε τις απέραντες πατρικές εκτάσεις γύρω από την Σελεστά και την Αγκνώ.

Δούκας της Σουαβίας

Την εποχή που αμφισβητήθηκε ο δούκας της Σουαβίας Ροδόλφος του Ράινφενλντεν ο Ερρίκος Δ΄ της Αγίας Ρωμαϊκής Αυτοκρατορίας τον όρισε αντί-βασιλιά, ο Φρειδερίκος Α΄ ήταν πάντα πιστός οπαδός της Δυναστείας των Σαλίων. Ο Ερρίκος Δ΄ αναγνωρίζοντας περισσότερο την πίστη και τις υπηρεσίες του Φρειδερίκου του έδωσε σύζυγο την επτάχρονη κόρη του Αγνή του Βάιμπλινγκεν. Ο γιος του Ροδόλφου Μπέρτολτ του Ράινφενλντεν και ο Βερθόλδος Β΄ του Τσέρινγκεν τον αμφισβήτησαν και ο Φρειδερίκος κυβέρνησε τα βόρεια τμήματα του δουκάτου της Σουαβίας νότια από την Ουλμ και τον ποταμό Δούναβη. Ο Φρειδερίκος Α΄ της Σουαβίας και ο Βερθόλδος Β΄ του Τσέρινγκεν τελικά ήρθαν σε συμφωνία, ο Μπέρτολτ Β΄ περιορίστηκε μόνο στον τίτλο του "Δούκα του Τσέρινγκεν" (1098). Τα τελευταία χρόνια της βασιλείας του ο Φρειδερίκος Α΄ επέκτεινε τα εδάφη των Χοενστάουφεν στα βόρεια, έγινε πάρεδρος στο "αβαείο του Βάισενμπουργκ" και επίσκοπος του Σπάιερ στην Ρηνική Φρανκονία.

Οικογένεια

Με τη σύζυγο του Αγνή του Βάιμπλινγκεν, κόρη του Ερρίκου Δ΄ (του Οίκου των Σαλίων) (1086) απέκτησε:

 Φρειδερίκος Β΄ (1090–1147), διάδοχός του στο δουκάτο της Σουαβίας. Γιος του ήταν ο:
 Φρειδερίκος Α΄ Βαρβαρόσσα
 Κορράδος Γ΄ (1093–1152), εξελέγη βασιλιάς της Γερμανίας (1138).
 Μπέρτα του Μπολ (απεβ. πριν το 1142), παντρεύτηκε τον Άνταλμπερτ του Ράβενσταϊν κόμη του Έλχινγκεν. Η κόρη τους:
 Λούιτγκαρτ του Έλχινγκεν-Ράβενσταϊν παντρεύτηκε τον Κορράδο των Βέττιν μάργραβο του Μάισσεν.
 Χαϊλίκα, παντρεύτηκε τον Φρειδερίκο Γ΄ του Πέτεντορφ-Λένγκενφελτ-Χόπφενοε. Η κόρη τους:
 Χαϊλίκα του Πέτεντορφ-Λένγκενφελτ-Χόπφενοε παντρεύτηκε τον Όθωνα Δ΄ των Βίττελσμπαχ κόμη του Σάυερν.
 Γερτρούδη, παντρεύτηκε τον Χέρμαν Γ΄ φον Στάλεκ, παλατινό κόμη του Ρήνου.
 Ριχίλντις, παντρεύτηκε τον Ούγο Α΄ κόμη του Ρουσύ.

Μετά το τέλος του Φρειδερίκου Α΄, η Αγνή του Βάιμπλινγκεν παντρεύτηκε σε δεύτερο γάμο τον Λεοπόλδο Γ΄ των Μπάμπενμπεργκ δούκα της Αυστρίας (1106). Τάφηκαν μαζί στο μοναστήρι του Κλόστερνοϊμπουργκ.

Πρόγονοι

Παραπομπές

Πηγές
Barraclough, Geoffrey (1984). The Origins of Modern Germany. W.W. Norton & Company.
Brooke, Z.N. (1968). "Germany under Henry IV and Henry V". In Tanner, J.R.; Previte-Orton, C.W.; Brooke, Z.N. (eds.). The Cambridge Medieval History: Contest of Empire and Papacy. Vol. V. Cambridge University Press.
Frederick I, (Holy Roman Emperor) (2000). The Crusade of Frederick Barbarossa: The History of the Expedition of the. Translated by Loud, G.A. Ashgate Publishing.
Hamel, Leslie Ann (2001). "Lorch". In Jeep, John M. (ed.). Medieval Germany: An Encyclopedia. Routledge.
Weinfurter, Stefan (1999). The Salian Century: Main Currents in an Age of Transition. Translated by Bowlus, Barbara M. University of Pennsylvania Press.

Οίκος των Χοενστάουφεν